#  Príloha č. 4

**Zmluva o dielo**

uzatvorená podľa § 536 a nasl. zákona č. 513/1991 Zb. Obchodný zákonník v znení neskorších predpisov (ďalej len „zákon č. 513/1991 Zb.“)

 č. XXXXX/2022/KÚ/OSMS-0XX

# Objednávateľ:

# Názov: Národný bezpečnostný úrad

# Sídlo: Budatínska 30, 851 06 Bratislava

# IČO: 36061701

# DIČ: 2021594245

# Bankové spojenie: Štátna pokladnica

# Čislo účtu v tvare IBAN: SK04 8180 0000 0070 0063 5024

# Štatutárny orgán: JUDr. Roman Konečný, riaditeľ

#

(ďalej len „objednávateľ“)

 a

# Zhotoviteľ:

# Obchodné meno:

# Sídlo:

**IČO:**

**DIČ:**

**Bankové spojenie:**

**Číslo účtu v tvare IBAN:**

**Zapísaná v:**

**Štatutárny orgán:**

#

(ďalej len „zhotoviteľ“)

(objednávateľ a zhotoviteľ spolu ďalej aj ako „zmluvné strany“)

uzatvárajú túto zmluvu o dielo (ďalej len „zmluva“) ako výsledok zadávania zákazky na predmet: „**Demontáž a montáž ochranných sietí a ostňov proti vtáctvu vrátane čistenia parapetov a balkónov“**, ktorú objednávateľ realizoval v súlade s § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení (ďalej len „zákon č. 343/2015 Z. z.“).

**Článok 1**

**Predmet zmluvy**

* 1. Predmetom tejto zmluvy je **Dodávka a montáž ochranných sietí proti holubom s čistením parapiet a balkónov** (ďalej len „dielo“). Podrobný technický opis a rozsah diela je detailne špecifikovaný v Prílohe č. 1 tejto zmluvy.
	2. Zhotoviteľ sa zaväzuje zhotoviť pre objednávateľa dielo v súlade s:
		1. požiadavkami objednávateľa a za podmienok dohodnutých v tejto zmluve,
		2. súťažnými podmienkami objednávateľa na výber zhotoviteľa,
		3. platnými všeobecne záväznými právnymi predpismi Slovenskej republiky a platnými technickými normami.
	3. Ak táto zmluva uvádza definovaný pojem dielo, myslí sa tým zároveň ktorákoľvek jeho časť, pokiaľ z textu tejto zmluvy nevyplýva niečo iné.

**Článok 2**

**Miesto, čas a spôsob zhotovenia a dodania diela**

* 1. Miestom plnenia predmetu zmluvy je sídlo objednávateľa.
	2. Zhotoviteľ sa zaväzuje zhotoviť a odovzdať dielo najneskôr **do 2 mesiacov od nadobudnutia účinnosti zmluvy**.
	3. Zhotoviteľ sa zaväzuje zhotoviť dielo riadne a včas, vo vlastnom mene, na vlastnú zodpovednosť, s odbornou starostlivosťou a v lehote dohodnutej na zhotovenie diela. Zhotoviteľ odovzdá objednávateľovi dielo ako celok.
	4. Objednávateľ sa zaväzuje, že dokončené dielo bez vád a nedorobkov protokolárne prevezme a zaplatí zaň cenu uvedenú v článku 3. tejto zmluvy.
	5. Každá zo zmluvných strán určí, a zároveň druhej zmluve strane oznámi, v lehote 5 dní od nadobudnutia účinnosti tejto zmluvy oprávnené osoby, ktoré budú zastupovať príslušnú zmluvnú stranu v zmluvných, obchodných, technických a ďalších záležitostiach súvisiacich s plnením tejto zmluvy (ďalej len „oprávnené osoby“). Zmluvné strany sú oprávnené zmeniť svoje oprávnené osoby jednostranne, a to s účinnosťou ku dňu doručenia písomného oznámenia o takejto zmene druhej strane.

**Článok 3**

**Cena za dielo**

* 1. Cena za dielo je stanovená v súlade so zákonom Národnej rady Slovenskej republiky č. 18/1996
	Z. z. o cenách v znení neskorších predpisov (ďalej len zákon č. 18/1996 Z. z.“) a vyhláškou Ministerstva financií Slovenskej republiky č. 87/1996 Z. z., ktorou sa vykonáva zákon č. 18/1996 Z. z. ako cena maximálna s pevnými jednotkovými cenami, pričom jej podrobná špecifikácia je uvedená v Prílohe č. 1 k tejto zmluve.

Cena diela bez DPH................................... € (slovom )

20% DPH: .................................................€ (slovom)

Celková cena diela vrátane DPH ...............€ (slovom)**.**

* 1. Cena za dielo dohodnutá v odseku 3.1 tohto článku zahŕňa všetky náklady alebo akékoľvek výdavky zhotoviteľa spojené s plnením predmetu zmluvy, najmä:
	2. materiál, a ich dopravu na miesto plnenia, skladovanie, montáž, demontáž;
	3. stratné;
	4. pracovné sily, stroje, náradia, zariadenia, ochranné pracovné prostriedky;
	5. dopravu vecí a osôb;
	6. prevedenie dezinfekcie a dezinsekcie priestorov, odvoz a ekologickú likvidáciu (resp. zneškodnenie, uloženie) odpadu, prebytočného materiálu a poplatky za skládku;
	7. požiarnu ochranu, bezpečnosť a ochranu zdravia pri práci;
	8. riešenie obmedzených priestorových možností miesta plnenia;
	9. odborná montáž oprávnenými osobami;

* 1. akékoľvek ďalšie náklady zhotoviteľa.
	2. Ak počas platnosti a účinnosti tejto zmluvy dôjde k legislatívnej zmene výšky sadzby DPH, zhotoviteľ v súlade s platnými všeobecne záväznými predpismi Slovenskej republiky bude v čase fakturácie účtovať sadzbu platnú v deň zdaniteľného plnenia.

**Článok 4**

# Platobné podmienky

4.1 Cenu za dielo podľa článku 3 zmluvy objednávateľ uhradí zhotoviteľovi na základe riadne doručenej faktúry. Súčasťou faktúry bude súpis skutočne vykonaných prác, služieb, dodávok materiálu a ostatného príslušenstva/materiálu odsúhlasených oprávnenými osobami oboch zmluvných strán a protokol o odovzdaní a prevzatí diela bez vád a nedorobkov.

4.2 Faktúra musí obsahovať všetky náležitosti v zmysle príslušných platných všeobecne záväzných právnych predpisov Slovenskej republiky vrátane nasledujúcich údajov :

a) presný názov a adresu sídla oboch zmluvných strán,

b) identifikačné číslo oboch zmluvných strán,

c) identifikačné číslo pre DPH zhotoviteľa, ak je zhotoviteľ platcom DPH,

d) bankové spojenie a číslo účtu v tvare IBAN zhotoviteľa,

e) fakturovanú cenu s DPH a bez DPH, ak je zhotoviteľ platcom DPH,

f) sadzbu DPH a sumu DPH, ak je zhotoviteľ platcom DPH,

g) označenie plnenia,

h) číslo zmluvy,

i) číslo faktúry a dátum vyhotovenia faktúry,

j) kvalifikovaný elektronický podpis alebo odtlačok pečiatky zhotoviteľa a podpis oprávnenej osoby zhotoviteľa, ak sa faktúra vyhotovuje v listinnej podobe,

k) ďalšie prílohy, ak to ustanovuje zmluva.

4.3 Lehota splatnosti faktúry je 30 dní odo dňa jej preukázateľného doručenia objednávateľovi. Platba objednávateľa zhotoviteľovi bude realizovaná výlučne prevodným príkazom na číslo účtu zhotoviteľa. Faktúra sa považuje za uhradenú dňom odpísania peňažných prostriedkov z účtu objednávateľa. V prípade, ak nastane omeškanie platby faktúry z dôvodov na strane Štátnej pokladnice, nie je objednávateľ po túto dobu v omeškaní so zaplatením fakturovanej sumy.

4.4 Ak doručená faktúra nebude spĺňať náležitosti podľa odseku 4.2 tohto článku zmluvy, objednávateľ je oprávnený vrátiť faktúru zhotoviteľovi v lehote 10 pracovných dní od jej doručenia s uvedením konkrétnych dôvodov pre odmietnutie faktúry, pričom nová lehota splatnosti faktúry 30 dní začne plynúť dňom doručenia opravenej faktúry, ktorá bude spĺňať všetky náležitosti. Ak objednávateľ vráti faktúru neoprávnene, po stanovenej lehote alebo bez uvedenia dôvodov na jej vrátenie, lehota splatnosti sa neprerušuje. Tým nie je dotknutá povinnosť zhotoviteľa vystaviť objednávateľovi riadnu faktúru v súlade s touto zmluvou a príslušnými platnými všeobecne záväznými právnymi predpismi Slovenskej republiky.

4.7 Zhotoviteľ sa zaväzuje fakturovať ceny len v rozsahu skutočne vykonaných prác, služieb a dodaných tovarov.

**Článok 5**

# Práva a povinnosti zmluvných strán

* 1. Objednávateľ:
	2. sa zaväzuje zabezpečiť realizačnú pripravenosť miesta plnenia vrátane všetkých dotknutých priestorov tak, aby zhotoviteľ mohol na ňom začať práce v súlade s podmienkami dohodnutými v tejto zmluve;
	3. je povinný umožniť na miesto plnenia počas doby realizácie diela prístup pracovníkom zhotoviteľa a tretím osobám, ktoré sa podieľajú na zhotovovaní diela, pre ktoré zhotoviteľ požiadal o vstup a objednávateľ im vstup na miesto plnenia povolil.
	4. Objednávateľ má právo najmä:
		1. kedykoľvek kontrolovať priebeh vykonávaných prác v súvislosti s plnením predmetu zmluvy;
	5. obmedziť zmluvný rozsah prác;
	6. upravovať postupnosť zahajovania realizačných prác pri dodržaní konečného termínu prác;
	7. obmedziť alebo prerušiť výkon prác spojených so zhotovením diela na nevyhnutne potrebný čas z dôvodov na strane objednávateľa, najmä z dôvodu vyhlásenej mimoriadnej situácie súvisiacej s vypuknutím pandémie COVID 19. Objednávateľ túto skutočnosť oznámi zhotoviteľovi aspoň jeden (1) deň vopred. V prípade prerušenia výkonu prác spojených s realizáciou diela počas lehoty plnenia sa koniec lehoty plnenia podľa článku 2 odseku 2.2 tejto zmluvy posúva o takú dobu, o akú prerušenie výkonu prác trvalo, o čom bude zhotoviteľ písomne vyrozumený.
	8. Zhotoviteľ najmä:
1. je povinný pred zahájením prác na diele predložiť objednávateľovi osvedčenie odbornej spôsobilosti pre vykonávanie prác vo výškach pomocou lanového prístupu a polohovacích techník v súlade s príslušnými platnými všeobecne záväznými právnymi predpismi Slovenskej republiky,
2. je povinný postupovať pri zhotovovaní diela s náležitou odbornou starostlivosťou, dielo zhotoviť a odovzdať objednávateľovi riadne a včas, bez vád a nedorobkov a v zodpovedajúcej kvalite;
3. je povinný bez meškania písomne informovať objednávateľa o vzniku akejkoľvek udalosti, ktorá bráni, alebo sťažuje zhotovenie diela, a ktorá by mohla mať vplyv na termíny ukončenia a odovzdania diela a na dohodnutú cenu diela;
4. je povinný dodržiavať v priestoroch objednávateľa čistotu a poriadok; s odpadmi, ktoré vznikli z jeho činnosti pri plnení predmetu zmluvy, bude nakladať a na vlastné náklady zabezpečí ich odvoz a ekologickú likvidáciu v súlade s príslušnými s platnými všeobecne záväznými právnymi predpismi Slovenskej republiky, najmä v súlade so zákonom č. 223/2001 Z. z. o odpadoch a o zmene a doplnení niektorých zákonov v znení neskorších predpisov. Zhotoviteľ je povinný predložiť všetky doklady, ktoré jednoznačne preukážu, ako a kde boli odpady uložené pre ďalšie spracovanie/likvidáciu v súlade s príslušnými platnými všeobecne záväznými právnymi predpismi Slovenskej republiky.
5. je povinný umožniť a strpieť výkon kontroly na mieste plnenia predmetu zmluvy zo strany objednávateľa;
6. je povinný rešpektovať pokyny zamestnancov, resp. oprávnených osôb objednávateľa;
7. je povinný strpieť prítomnosť oprávnenej osoby objednávateľa v mieste plnenia zmluvy;
8. sa zaväzuje zabezpečiť miesto plnenia tak, aby počas výkonu prác a tiež v čase, kedy sa práce vykonávať nebudú, nedošlo na ňom ku škodám na zdraví a majetku;
9. zodpovedá za dodržiavanie platných všeobecne záväzných právnych predpisov Slovenskej republiky vzťahujúcich sa na požiarnu bezpečnosť, bezpečnosť a ochranu zdravia pri práci a ochranu životného prostredia u svojich pracovníkov v mieste plnenia predmetu zmluvy a je povinný vykázať z tohto miesta všetky osoby, ktoré odmietajú tieto podmienky dodržiavať alebo ich porušujú. Zároveň zhotoviteľ zodpovedá za to, že všetci jeho zamestnanci a tretie osoby podieľajúce sa na zhotovovaní diela absolvovali všetky potrebné školenia v zmysle príslušných platných všeobecne záväzných právnych predpisov Slovenskej republiky zamerané na problematiku dodržiavania predpisov bezpečnosti a ochrany zdravia pri práci a požiarnej ochrany;
10. je povinný zabezpečiť, aby jeho pracovníci a tretie osoby, ktoré sa podieľajú na zhotovovaní diela dodržiavali všetky potrebné interné právne predpisy objednávateľa súvisiace najmä so vstupom a pohybom v priestoroch objednávateľa (režimové opatrenia),
11. je povinný zabezpečiť pracovníkom a tretím osobám, podieľajúcim sa na zhotovovaní diela, príslušné osobné pracovné pomôcky a v prípade nehody, pracovného úrazu alebo inej podobnej udalosti postupovať v súlade s platnými všeobecne záväznými právnymi predpismi Slovenskej republiky, pričom zároveň bezodkladne upovedomí objednávateľa, a to najmä o pracovných úrazoch, požiaroch alebo škodách;
12. je povinný zabezpečiť na vlastné náklady dopravu všetkých materiálov a dielov, výrobkov a ich presun na miesto plnenia;
13. sa zaväzuje vykonať práce za maximálneho obmedzenia hlučnosti a prašnosti, vrátane presunov odpadu s maximálnym dôrazom na zachovanie čistoty a ochranu zdravia;
14. je povinný upratať a následne vypratať miesto plnenia bezodkladne po protokolárnom odovzdaní a prevzatí diela bez vád a nedorobkov, najneskôr do 24 hodín; ak sa zmluvné strany nedohodnú inak,
15. je povinný zachovávať mlčanlivosť o všetkých skutočnostiach súvisiacich s plnením predmetu zmluvy, o ktorých sa dozvedel počas trvania zmluvy, a to aj po ukončení tejto zmluvy; uvedená povinnosť sa vzťahuje aj na tretie osoby podieľajúce sa na zhotovovaní diela,
16. je povinný zabezpečiť pri plnení predmetu zmluvy dodržiavanie povinnosti v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov zo strany svojich pracovníkov ako aj tretích osôb, ktoré v rámci plnenia predmetu zmluvy prídu do styku s osobnými údajmi u objednávateľa,
	1. Zhotoviteľ nie je oprávnený postúpiť akékoľvek práva a povinnosti vyplývajúce z tejto zmluvy na tretiu osobu bez predchádzajúceho písomného súhlasu objednávateľa.
	2. Ak kedykoľvek po uzatvorení tejto zmluvy, a zároveň pred jej zánikom, nastanú u zhotoviteľa právne skutočnosti, majúce za následok zmenu v právnom postavení zhotoviteľa, a to najmä:
	* zmena v oprávnení konať v mene zhotoviteľa;
	* zmena právnej formy;
	* podanie návrhu na vyhlásenie konkurzu na majetok zhotoviteľa alebo návrhu na povolenie reštrukturalizácie;
	* vyhlásenie konkurzu alebo začaté reštrukturalizačné konanie alebo zamietnutie návrhu na vyhlásenie konkurzu na jeho majetok pre nedostatok majetku;
	* vstúpenie do likvidácie alebo platobná neschopnosť, strata spôsobilosti na predmet tejto zmluvy;
	* akákoľvek iná zmena majúca vplyv na plnenie na strane zhotoviteľa;

je zhotoviteľ povinný písomne oznámiť tieto skutočnosti objednávateľovi najneskôr do 3 dní odo dňa, kedy tieto skutočnosti nastali. Ak zhotoviteľ v tejto lehote predmetnú skutočnosť neoznámi, objednávateľovi vzniká popri možnosti odstúpenia od tejto zmluvy právo na náhradu všetkej a akejkoľvek škody, ktorá mu vznikne v dôsledku nesplnenia si tejto oznamovacej povinnosti zhotoviteľom.

* 1. Zmluvné strany sa vzájomne zaväzujú bezodkladne informovať druhú zmluvnú stranu o všetkých skutočnostiach, ktoré sú alebo môžu byť dôležité pre riadne a včasné plnenie predmetu tejto zmluvy.
	2. Zmluvné strany sa zaväzujú poskytnúť si vzájomnú súčinnosť počas plnenia predmetu zmluvy, a to najmä v prípadoch, keď je poskytnutie súčinnosti jednej zo zmluvných strán nevyhnutným predpokladom pri ďalšej realizácii predmetu zmluvy, resp. riadneho a včasného dokončenia diela.
	3. Zhotoviteľ je oprávnený poveriť vykonaním časti diela tretiu osobu s tým, že zhotoviteľ zodpovedá za konanie a časti diela zhotovené treťou osobou tak, ako keby vykonal túto časť diela osobne. Zoznam týchto tretích osôb tvorí Prílohu č. 4 k tejto zmluve. V prípade, ak počas zhotovovania diela bude potrebné zmeniť, resp. rozšíriť zoznam tretích osôb, je zhotoviteľ tak oprávnený uskutočniť iba po predchádzajúcom písomnom súhlase objednávateľa; dodatok k zmluve sa v tomto prípade nevyžaduje.
	4. Zhotoviteľ je súčasne povinný predložiť objednávateľovi spolu so zoznamom tretích osôb potrebné súhlas/y so spracovaním osobných údajov za účelom realizácie tejto zmluvy, v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov.
	5. Ak objednávateľ zistí, že zhotoviteľ nedodržiava potrebné technologické postupy, platné technické normy, platné všeobecne záväzné právne predpisy Slovenskej republiky, je objednávateľ oprávnený prerušiť výkon prác, a to až dovtedy, kým zhotoviteľ nevykoná všetky potrebné opatrenia smerujúce k odstráneniu stavu, ktorý bol dôvodom na prerušenie výkonu prác. Prípadné omeškanie zhotovenia diela oproti stanovenému termínu z uvedeného dôvodu, sa považuje za omeškanie zhotoviteľa s plnením povinností vyplývajúcich z tejto zmluvy.
	6. Zhotoviteľ je povinný riadne zabezpečiť, aby bolo dokončené dielo, ako aj veci zaobstarané za účelom zhotovenia diela, chránené najmä proti poškodeniu, zničeniu a krádeži, a to až do okamihu prevzatia diela objednávateľom.

 **Článok 6**

**Odovzdanie a prevzatie diela**

* 1. Dokončením diela pre účely tejto zmluvy sa rozumie úspešné ukončenie preberacieho konania vrátane odovzdania potrebných dokladov podľa všeobecne záväzných právnych predpisov Slovenskej republiky a platných technických noriem.
	2. Protokol o odovzdaní a prevzatí diela podpíšu oprávnené osoby zmluvných strán pri odovzdaní a prevzatí diela v lehote podľa tejto zmluvy.
	3. Zmluvné strany sa dohodli, že Protokol o odovzdaní a prevzatí diela bude obsahovať aj nasledujúce údaje:
	4. zhodnotenie kvality odovzdávaného a preberaného diela;
	5. zoznam zhotoviteľom odovzdaných dokladov súvisiacich so zhotoveným dielom (uvedených v Prílohe č. 1 – technickej špecifikácie) a potrebnými k riadnemu užívaniu diela;
	6. podpisy oprávnených osôb zmluvných strán;
	7. konštatovanie, že dňom odovzdania a prevzatia diela bez vád a nedorobkov začína plynúť záručná doba diela a uvedenie príslušnej dĺžky jej trvania;
	8. konštatovanie objednávateľa, že dielo preberá k určitému dňu, resp. nepreberá s uvedením dôvodov.
	9. V prípade, ak dielo bude mať vady alebo nedorobky, objednávateľ si vyhradzuje právo takéto neúplné/vadné dielo neprevziať; v takom prípade je zhotoviteľ povinný odstrániť príslušné vady v dohodnutom termíne. Za týmto účelom zmluvné strany uvedú všetky vady alebo nedorobky diela v Zázname o vadách /nedorobkoch diela s určením lehoty na ich odstránenie Po odstránení všetkých vád bude bezvadné dielo odovzdané objednávateľovi v dohodnutej lehote a na základe Protokolu o odovzdaní a prevzatí diela.
	10. Zhotoviteľ znáša nebezpečenstvo škody na zhotovovanom diele až do momentu protokolárneho odovzdania a prevzatia diela bez vád objednávateľom.

**Článok 7**

# Záručná doba a zodpovednosť za vady

* 1. Zhotoviteľ zodpovedá za to, že dielo bude zhotovené podľa tejto zmluvy, bude mať dojednané vlastnosti a bude zodpovedať kvalitatívnym požiadavkám stanoveným touto zmluvou a platnými všeobecne záväznými právnymi predpismi Slovenskej republiky a platnými technickými normami, pričom zhotoviteľ zaručuje, že dielo bude mať po celú záručnú dobu vlastnosti špecifikované touto zmluvou.
	2. Zhotoviteľ poskytuje na predmet plnenia zmluvy minimálnu **záruku** **24 mesiacov**. Záruka začína plynúť odo dňa protokolárneho odovzdania a prevzatia diela ako celku objednávateľom bez vád a nedorobkov. Záruka sa vzťahuje na vady spôsobené najmä vadou materiálu, vadou komponentov, alebo chybne vykonanými prácami na predmete zmluvy.
	3. Zhotoviteľ v plnej miere zodpovedá aj za vady, ktoré má dielo v čase jeho odovzdania objednávateľovi.
	4. Zmluvné strany sa dohodli pre prípad vady diela, že počas plynutia záručnej doby má objednávateľ právo požadovať a zhotoviteľ povinnosť odstrániť vady diela na svoje náklady.
	5. Zhotoviteľ sa zaväzuje začať s odstraňovaním vád diela do 3 pracovných dní od preukázateľného doručenia reklamácie objednávateľom, ak sa zmluvné strany nedohodnú inak.
	6. Zhotoviteľ sa zaväzuje vady diela odstrániť v čo najkratšom čase podľa povahy a závažnosti vady a v lehote dohodnutej s objednávateľom.
	7. Vadou diela sa rozumie odchýlka v kvalite, rozsahu a parametroch diela stanovených zmluvou, platnými všeobecne záväznými právnymi predpismi Slovenskej republiky a platnými technickými normami, chybne vykonaná práca na diele alebo rozdiel skutočných parametrov diela oproti parametrom stanoveným v zmluve. Nedorobkom sa rozumie nedokončená práca v porovnaní so stavom predmetu zmluvy dohodnutým touto zmluvou.
	8. Objednávateľovi sa predlžuje záručná doba o čas, ktorý uplynie odo dňa nahlásenia vady zhotoviteľovi, až po deň úplného odstránenia vady, t. j. záručná doba neplynie po dobu, po ktorú objednávateľ nemôže užívať dielo pre jeho vady, za ktoré zodpovedá zhotoviteľ.
	9. Ak zhotoviteľ nezačne s odstraňovaním vád v stanovenej lehote alebo neodstráni vady diela v stanovenej lehote, je zhotoviteľ v omeškaní s plnením svojich zmluvných povinností a objednávateľ je oprávnený:
		1. odstrániť tieto vady treťou osobu na náklady zhotoviteľa, pričom zhotoviteľ sa zaväzuje náklady spočívajúce v nákladoch na odstránenie vady treťou osobou objednávateľovi uhradiť;

alebo

* + 1. požadovať od zhotoviteľa zaplatenie zmluvnej pokuty;
		2. alebo
		3. odstúpiť od zmluvy.

Ak objednávateľovi zároveň takýmto spôsobom vznikla škoda, je oprávnený od zhotoviteľa požadovať náhradu škody v príslušnej výške.

7.10 Akékoľvek náklady vrátane nákladov vzniknutých identifikáciou vád, odstránením vád, inštaláciou náhradného materiálu a všetkými dodávkami a/alebo prácami, ako aj všetky testy alebo dodatočné skúšky diela, ktoré môžu byť v súvislosti s odstraňovaním vád alebo po ich odstránení nutné, znáša zhotoviteľ. Zhotoviteľ je povinný nahradiť objednávateľovi akékoľvek výdavky, ktoré objednávateľovi vzniknú v súvislosti s poskytnutím súčinnosti zhotoviteľovi pri odstraňovaní vád.

**Článok 8**

**Sankcie**

* 1. Ak je zhotoviteľ v omeškaní so zhotovovaním diela podľa tejto zmluvy, má objednávateľ právo na zaplatenie zmluvnej pokuty vo výške 0,5 % z celkovej ceny diela za každý, aj začatý, deň omeškania, a to až do protokolárneho odovzdania a prevzatia bezvadného diela objednávateľom.
	2. Ak je objednávateľ v omeškaní s úhradou faktúry, zhotoviteľ má právo na zaplatenie úroku z omeškania podľa § 369 ods. 2 zákona č. 513/1991 Zb.
	3. V prípade neodstránenia zrejmých vád a nedorobkov vyplývajúcich zo Záznamu o vadách / nedorobkoch diela v dohodnutom termíne, má objednávateľ právo na zaplatenie zmluvnej pokuty vo výške 50 € (slovom: päťdesiat eur) za každý, aj začatý, deň omeškania, a to až do dňa ich úplného odstránenia.
	4. Za neodstránenie vád diela reklamovaných objednávateľom počas záručnej doby v určených lehotách má objednávateľ právo na zaplatenie zmluvnej pokuty vo výške 50 € (slovom: päťdesiat eur) za každý, aj začatý deň omeškania, a to až do dňa ich úplného odstránenia.
	5. Sankcie dohodnuté touto zmluvou sa nedotýkajú nároku na náhradu škody, ktorá vznikne zmluvnej strane v dôsledku porušenia zmluvných povinností druhou zmluvnou stranou; túto môže oprávnená zmluvná strana požadovať aj popri nároku na zaplatenie finančnej sankcie.
	6. Finančné sankcie stanovené touto zmluvou sú splatné v 14. deň po doručení výzvy na úhradu oprávnenej zmluvnej strany na zaplatenie zmluvnej pokuty alebo úroku z omeškania.

**Článok 9**

**Ukončenie zmluvy**

* 1. Túto zmluvu je možné ukončiť
	2. odovzdaním a prevzatím bezvadného diela,
	3. písomnou dohodou zmluvných strán,
	4. výpoveďou,
	5. odstúpením od tejto zmluvy podľa § 344 a nasl. zákona č. 513/1991 Zb.
	6. Zmluvné strany sa dohodli, že za podstatné porušenie tejto zmluvy na strane zhotoviteľa, ktoré oprávňuje objednávateľa okamžite odstúpiť od tejto zmluvy, sa považuje tiež:
1. ak sa preukáže, že zhotoviteľ v cenovej ponuke predloženej v súťaži na zákazku tvoriacu predmet tejto zmluvy predložil nepravdivé doklady alebo uviedol nepravdivé, neúplné alebo skresľujúce údaje,
2. ak je zrejmé, že z dôvodov na strane zhotoviteľa, spočívajúcich v znížení/strate schopnosti zhotoviteľa odborne a komplexne zhotoviť dielo v dohodnutom termíne, v požadovanej kvalite a s prihliadnutím na technické požiadavky, dielo nebude zrealizované riadne a včas, a tieto dôvody nie sú zlučiteľné s obtiažnosťou zákazky na základe tejto zmluvy,
3. ak bol podaný návrh na vyhlásenie konkurzu na majetok zhotoviteľa alebo návrh na povolenie reštrukturalizácie,
4. ak bol na majetok zhotoviteľa vyhlásený konkurz alebo začaté reštrukturalizačné konanie, alebo bol zamietnutý návrh na vyhlásenie konkurzu pre nedostatok majetku zhotoviteľa,
5. ak zhotoviteľ vstúpi do likvidácie alebo sa stane inak platobne neschopným, resp. stratí spôsobilosť poskytovať činnosti v zmysle tejto zmluvy,
6. ak existuje dôvodná obava na strane objednávateľa, že plnenie záväzkov zhotoviteľa v zmysle tejto zmluvy je vážne ohrozené,
7. ak postup alebo priebežné výsledky realizácie diela vedie preukázateľne a nepochybne k vadnému plneniu predmetu tejto zmluvy,
	1. Odstúpenie od zmluvy je účinné dňom preukázateľného doručenia písomného oznámenia o odstúpení od tejto zmluvy druhej zmluvnej strane.
	2. V prípade odstúpenia od zmluvy zo strany objednávateľa, nemá zhotoviteľ nárok na náhradu nákladov vynaložených v súvislosti s plnením tejto zmluvy vrátane ušlého zisku zrealizovaných do okamihu odstúpenia od zmluvy okrem nákladov, ktoré zhotoviteľ pri plnení tejto zmluvy účelne vynaložil do okamihu odstúpenia od zmluvy a tieto náklady (práce a/alebo dodávky výrobkov a/alebo príslušenstva/materiálu, na ktoré sa náklady zhotoviteľa viažu do okamihu odstúpenia od zmluvy) boli protokolárne prebraté objednávateľom. Zhotoviteľ musí svoj nárok na úhradu týchto nákladov, vrátane ich výšky, preukázať do 14 dní odo dňa zániku tejto zmluvy, v opačnom prípade tento nárok zaniká.
	3. V prípade zániku zmluvy dohodou sú zmluvné strany povinné do 30 dní odo dňa zániku zmluvy vysporiadať všetky svoje zmluvné záväzky.
	4. Túto zmluvu môže ktorákoľvek zo zmluvných strán vypovedať aj bez uvedenia dôvodu. Výpoveď musí byť písomná a riadne doručená druhej zmluvnej strane. Výpovedná lehota je jeden mesiac a začína plynúť prvým dňom v mesiaci nasledujúcom po mesiaci, v ktorom bola písomná výpoveď doručená druhej zmluvnej strane. V prípade ukončenia zmluvy výpoveďou sa zmluvné strany zaväzujú vysporiadať svoje vzájomné zmluvné záväzky do uplynutia výpovednej lehoty.
	5. Ukončenie zmluvy sa nedotýka nárokov na náhradu škody vzniknutej porušením tejto zmluvy, nárokov na zaplatenie zmluvných pokút a úrokov z omeškania a zodpovednosti za vady tej časti diela, ktorá bola do ukončenia zmluvy zrealizovaná, a nedotýka sa ani zmluvných ustanovení týkajúcich sa riešenia sporov medzi zmluvnými stranami a iných ustanovení, ktoré podľa prejavenej vôle zmluvných strán alebo vzhľadom na svoju povahu majú trvať aj po ukončení tejto zmluvy.

**Článok 10**

**Zodpovednosť zmluvných strán**

* 1. Zhotoviteľ a objednávateľ nie sú povinní plniť povinnosti podľa tejto zmluvy počas doby trvania okolností, ktoré sú nezávislé od vôle zmluvných strán, a ktoré vylučujú ich zodpovednosť v zmysle zákona č. 513/1991 Zb. V prípade, že takéto okolnosti nastanú, zhotoviteľ je oprávnený predĺžiť termín dokončenia diela a objednávateľ je oprávnený predĺžiť termín splatnosti ceny diela o dobu trvania takýchto okolností. Zmluvná strana, ktorá bola takýmito okolnosťami postihnutá a ich následkom sa dostala do omeškania, je povinná o tejto skutočnosti bezodkladne písomne informovať druhú zmluvnú stranu.
	2. Za okolnosti vylučujúce zodpovednosť sa považuje prekážka, ktorá nastala nezávisle od vôle povinnej zmluvnej strany a bráni jej v splnení jej povinnosti, ak nemožno rozumne predpokladať, že by povinná zmluvná strana túto prekážku alebo jej následky odvrátila alebo prekonala a ďalej, že by v čase vzniku záväzku túto prekážku predvídala. Za okolnosti vylučujúce zodpovednosť zmluvných strán sa považujú najmä, avšak nie výlučne, prírodné katastrofy, vojny, štrajky, rozhodnutia správnych orgánov.
	3. Zodpovednosť nevylučuje prekážka, ktorá vznikla až v čase, keď povinná zmluvná strana bola v omeškaní s plnením svojej povinnosti, alebo vznikla z jej hospodárskych pomerov, alebo o ktorej bolo v čase uzatvárania zmluvy s vysokou mierou pravdepodobnosti predpokladateľné, že nastane.
	4. O dobu trvania relevantných okolností vylučujúcich zodpovednosť sa predlžuje čas plnenia tejto zmluvy.
	5. Ak okolnosti vylučujúce zodpovednosť trvajú dlhšie ako jeden mesiac na strane zhotoviteľa alebo šesť mesiacov na strane objednávateľa, je príslušná zmluvná strana oprávnená od zmluvy bez zbytočného odkladu odstúpiť.

**Článok 11**

# Spoločné a záverečné ustanovenia

* 1. Táto zmluva sa uzatvára na dobu určitú, a to do odovzdania a prevzatia bezvadného diela objednávateľom.
	2. Zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky.
	3. Vzťahy zmluvných strán touto zmluvou neupravené sa riadia príslušnými ustanoveniami zákona
	č. 513/1991 Zb. a ostatnými platnými všeobecne záväznými právnymi predpismi Slovenskej republiky.
	4. Zmluvu je možné meniť a dopĺňať len formou písomných a očíslovaných dodatkov, ktoré budú tvoriť neoddeliteľnú súčasť tejto zmluvy s výnimkou podľa čl. 5 bod 5.24 zmluvy.
	5. Zmluvné strany sa dohodli, že všetky spory vyplývajúce z tejto zmluvy alebo v súvislosti s ňou budú prednostne riešené vzájomnou dohodou zmluvných strán. V prípade, že spor medzi zmluvnými stranami nebude možné urovnať dohodou, budú spory s konečnou platnosťou rozhodnuté príslušným súdom v Slovenskej republike.
	6. Zmluva je vyhotovená v dvoch vyhotoveniach, z ktorých po jednom obdrží každá zo zmluvných strán.
	7. Zmluvné strany vyhlasujú, že si zmluvu prečítali, jej obsahu a právnym účinkom z nej vyplývajúcich porozumeli, obsah zmluvy je prejavom ich slobodnej a vážnej vôle, zmluva nebola podpísaná v tiesni ani za nápadne nevýhodných podmienok a na znak súhlasu s jej obsahom ju vlastnoručne podpisujú.
	8. Neoddeliteľnými prílohami tejto zmluvy sú:

Príloha č. 1 – Technická špecifikácia

Príloha č. 2 - Ponukový rozpočet,

Príloha č. 3 – Harmonogram realizácie diela

Príloha č. 4 – Zoznam tretích strán/subdodávateľov (ak je uplatniteľné)

|  |  |
| --- | --- |
|  V Bratislave dňa ....................  |  V .................... dňa ....................  |
|          |   |
| .................................................  za objednávateľa  | ................................................. za zhotoviteľa  |
|   |  |